07
06.2018
12:17
VIDEOD: Nõmme Kalju alistas väravaterohkes mängus Kuressaare
Premium liigas alistas Nõmme Kalju 1. vooru mängus 8:3 Kuressaare.
Mänguskoor avati juba 7. minutil, kui Sergey Tumasyan Kalju juhtima viis, 21. minutil suurendas Aleksandr Volkov Kalju edu seisule 2:0. 28. minutil realiseeris Kuressaare poolt penalti Karmo Paju ning 29. minutil tõi Marjus Rajaveri tabamus tabloole 2:2 viigiseisu. Avapoolaeg lõppes siiski Kalju 4:2 eduseisul, kui Kalju poolt sai jala valgeks ka Ellinton Antonio Costa Morais ning Kuressaare poolt lõi omavärava Renno Soosaar.
Teisel poolajal skooris 57. minutil Kalju võõrleegionär Maximiliano Achille Ugge, 62. minutil tõi Maarek Suursaar tabloole seisu 5:3. Kaljul jagus aga püssirohtu kuni lõpuni ning Aleksandr Volkovi kahe värava ja Sergey Tumasyani ühe tabamuse järel jäi lõppseisuks 8:3.
Foto: Mati Hiis